62022CO0335_INF
Ordonanța Curții (Camera a zecea) din 19 iulie 2023 –A (Impozit aplicabil comercializării de titluri)
(Cauza C‑335/22) (
1
)
„Trimitere preliminară – Articolul 99 din Regulamentul de procedură al Curții – Răspuns care poate fi în mod clar dedus din jurisprudență – Directiva 2008/7/CE – Articolul 5 alineatul (2) litera (b) – Impozitarea indirectă a majorării de capital – Taxă de timbru aplicată serviciilor de plasament pe piață de obligațiuni și de titluri comerciale de valoare”
1.
Dispoziții fiscale – Armonizarea legislațiilor – Impozitarea indirectă a majorării de capital – Directiva 2008/7 – Tranzacții care nu sunt supuse impozitării indirecte – Emitere și punere în circulație de titluri de valoare negociabile – Noțiune – Servicii de plasare pe piața titlurilor de valoare negociabile care fac parte integrantă dintr‑o operațiune globală de majorare de capital – Includere
[Directiva 2008/7 a Consiliului, art. 5 alin. (2) lit. (b)]
(a se vedea punctele 25 și 26)
2.
Dispoziții fiscale – Armonizarea legislațiilor – Impozitarea indirectă a majorării de capital – Directiva 2008/7 – Tranzacții care nu sunt supuse impozitării indirecte – Taxă de timbru aplicată comisionului perceput de o instituție bancară care prestează servicii de plasare pe piața titlurilor de valoare negociabile – Inadmisibilitate – Recurgere obligatorie la serviciile unui terț de către societatea emitentă a titlurilor de valoare – Lipsa incidenței
[Directiva 2008/7 a Consiliului, art. 5 alin. (2) lit. (b)]
(a se vedea punctele 28 și 29 și dispozitivul)
Dispozitivul
Articolul 5 alineatul (2) litera (b) din Directiva 2008/7/CE a Consiliului din 12 februarie 2008 privind impozitarea indirectă a majorării de capital
trebuie interpretat în sensul că
se opune unei reglementări naționale care prevede aplicarea unei taxe de timbru pe remunerația pe care o societate de capital o plătește unei instituții bancare căreia i‑a încredințat plasamentul pe piață a unor titluri negociabile, precum obligațiuni și titluri comerciale de valoare nou emise, iar aceasta independent de aspectul dacă societățile care au emis titlurile respective sunt obligate din punct de vedere legal să recurgă la serviciile unui terț sau au ales să recurgă la acestea din proprie inițiativă.
(
1
)	JO C 326, 29.8.2022.